

**ประกาศองค์การบริหารส่วนตำบลโพนงาม**

**เรื่อง เจตนารมณ์การป้องกันและต่อต้านการทุจริตคอร์รัปชั่น**

...........................

ด้วย กระทรวงมหาดไทย มีเจตจำนงที่จะสนับสนุนวาระแห่งชาติ “ประเทศไทยใสสะอาด ” (Clean Thailand ) โดยแปลงแนวคิดดังกล่าวเป็น “มหาดไทย ใสสะอาด” (Clean Mahatthai) ได้รณรงค์และสั่งการให้ข้าราชการในสังกัดปฏิบัติราชการด้วยความซื่อสัตย์สุจริต ไม่แสวงหาผลประโยชน์และปฏิบัติโดยมิชอบตลอดถึงป้องกันไม่ให้งบประมาณแผ่นดินรั่วไหล โดยไม่เกิดประโยชน์ต่อประชาชนและประเทศชาติ

เพื่อเป็นการสนองนโยบายของรัฐบาลในการป้องกันและปราบปรามการทุจริตและการสร้างระบบราชการที่ใสสะอาด องค์การบริหารส่วนตำบลโพนงาม จึงประกาศตัวเป็นหน่วยงานใสสะอาด ตามเจตนารมณ์การป้องกันและต่อต้านการทุจริตคอร์รัปชั่นดังนี้

1. ไม่ทำพฤติกรรมใดที่แสดงให้เห็นว่าเป็นการรับสินบนหรือติดสินบนแก่ผู้มีส่วนได้เสียในเรื่องที่ตนทำหน้าที่รับผิดชอบทั้งทางตรงหรือทางอ้อม เพื่อให้ได้มาซึ่งผลประโยชน์ทางมิชอบ โดยปฏิบัติดังนี้

1.1 ไม่รับหรือให้ของขวัญ ของที่ระลึก ที่เป็นเงินสด เช็ค พันธบัตร หุ้น ทองคำ อัญมณี อสังหาริมทรัพย์ หรือสิ่งของในทำนองเดียวกันกับผู้มีส่วนเกี่ยวข้องที่ตนได้เข้าไปติดต่อประสานงาน ทั้งหน่วยงานราชการและหน่วยงานเอกชน

1.2 ไม่รับทรัพย์สิน สิ่งของ ของขวัญ ของกำนัลใดๆ หรือประโยชน์อื่น อันเป็นการชักนำให้เกิดการละเว้นการปฏิบัติหน้าที่ของตน ทั้งนี้ ก่อนการรับของที่ระลึกควรตรวจสอบให้แน่ใจว่าได้ปฏิบัติถูกต้องตามกฎหมาย และข้อบังคับขององค์การบริหารส่วนตำบล โดยสิ่งของหรือของขวัญที่ให้แก่กันในหน้าที่การงานควรมีราคาไม่มากและเหมาะสมแต่ละโอกาส

1.3 ไม่เป็นตัวกลางรับหรือนำเสนอ เงิน ทรัพย์สิน สิ่งของ หรือประโยชน์อื่นใดกับผู้ที่เกี่ยวข้องกับหน่วยงานราชการหรือองค์กรใด ๆ เพื่อแลกกับสิทธิพิเศษที่ไม่ควรได้ หรือทำให้เจ้าหน้าที่ของรัฐละเว้นการปฏิบัติตามกฎระเบียบ ข้อบังคับ และข้อปฏิบัติทางกฎหมายตามที่กำหนดไว้

2. ในการจัดซื้อ จัดจ้าง ต้องดำเนินการผ่านขั้นตอนตามระเบียบของทางราชการ มีความโปร่งใสและสามารถตรวจสอบได้

3. พนักงานไม่พึงละเลยหรือเพิกเฉย เมื่อพบเห็นการกระทำหรือพฤติกรรมที่เข้าข่ายการทุจริตคอร์รัปชั่น หรือส่อไปในแนวทางทุจริตคอร์รัปชั่นที่มีผลเกี่ยวเนื่องกับองค์กร โดยทั้งทางตรงหรือทางอ้อมพนักงานต้องแจ้งให้ผู้บังคับบัญชาหรือบุคคลที่รับผิดชอบทราบ และให้ความร่วมมือในการตรวจสอบข้อเท็จจริงต่างๆ

/๔.ผู้ที่กระทำ...

-2-

4. ผู้ที่กระทำทุจริตและคอร์รัปชั่น จะต้องได้รับการพิจารณาโทษทางวินัยตามระเบียบที่ทางราชการกำหนดไว้ นอกจากนี้อาจจะได้รับโทษทางกฎหมาย หากการกระทำนั้นผิดกฎหมาย

5. พนักงานส่วนตำบล ตระหนักถึงความสำคัญในการเผยแผ่ ให้ความรู้ ให้คำปรึกษาและทำความเข้าใจกับบุคลากรในองค์กร และผู้ที่เกี่ยวข้องกับการต่อต้านการทุจริตและคอร์รัปชั่น เพื่อให้บุคคลกรและผู้ที่เกี่ยวข้องปฏิบัติให้เป็นไปตามนโยบายต่อต้านการคอร์รัปชั่นฉบับนี้ รวมถึงเป็นแบบอย่างที่ดีในเรื่องการมีความซื่อสัตย์จริยธรรมและจรรยาบรรณ

6. องค์การบริหารส่วนตำบลโพนงาม มุ่งมั่นที่จะสร้างและรักษาวัฒนธรรมองค์กรที่ ยึดมั่นว่าการทุจริต คอร์รัปชั่น และการให้หรือรับสินบนเป็นการกระทำที่ยอมรับไม่ได้ ไม่ว่าจะเป็นการกระทำกับบุคคลใดก็ตาม หรือการทำธุรกรรมกับภาครัฐหรือภาคเอกชน

7. นโยบายต่อต้านการคอร์รัปชั่นฉบับนี้ใช้ครอบคลุมไปถึงกระบวนการบริหารงานบุคคล ตั้งแต่ สรรหาหรือการคัดเลือกบุคคลกร การเลือนตำแหน่ง การฝึกอบรม การประเมินผลการปฏิบัติงานพนักงานและการเลื่อนขั้นเงินเดือน โดยกำหนดให้ผู้บังคับบัญชาทุกระดับสื่อสารและทำความเข้าใจกับพนักงานเพื่อใช้ในหน้าที่ที่อยู่ในความรับผิดชอบและควบคุมดูแลการปฏิบัติให้เป็นไปอย่างมีประสิทธิภาพ

8. การรับแจ้งเบาะแส หรือร้องเรียนการคอร์รัปชั่น

องค์การบริหารส่วนตำบลโพนงาม ได้มอบหมายให้มีผู้พิจารณารับเรื่องแจ้งเบาะแส ข้อร้องเรียนการกระทำที่มีข้อสงสัยว่าเป็นการทุจริตและคอร์รัปชั่นที่เกิดขึ้นกับองค์การบริหารส่วนตำบล ทั้งทางตรงและทางอ้อมโดยผ่านช่องทางการรับเรื่องที่ได้กำหนดไว้ในประกาศฉบับนี้ โดยผู้ร้องเรียนจะต้องระบุรายละเอียดของเรื่องที่จะแจ้งเบาะแส หรือข้อร้องเรียน พร้อมหลักฐานหรือข้อมูลที่เพียงพอต่อการตรวจสอบและแจ้งชื่อ ที่อยู่ และหมายเลขโทรศัพท์ ที่สามารถติดต่อกันได้ ส่งมาทางช่องทางรับเรื่อง ดังนี้

8.1 แจ้งทางโทรศัพท์หมายเลข ๐ 4216 8090 ,0 4216 8141 หรือทางเว็บไซด์ของทางองค์การบริหารส่วนตำบลโพนงาม www.phonngam.go.th หรือทาง Facebook องค์การบริหารส่วนตำบลโพนงาม

8.2 แจ้งทางไปรษณีย์จ่าหน้าซองถึง หรือยื่นส่งโดยตรงที่

นายกองค์การบริหารส่วนตำบลโพนงาม

สานักงานองค์การบริหารส่วนตำบลโพนงาม

หมู่ ๑

ตำบลโพนงาม อำเภออากาศอำนวย

จังหวัดสกลนคร 47170

8.3 แจ้งผ่านช่องทางเว็บไซด์ของสานักงาน ป.ป.ช. www.necc.go.th

9. มาตรการคุ้มครองและรักษาความลับ เพื่อเป็นการคุ้มครองสิทธิของผู้ร้องเรียนและผู้ให้ข้อมูลที่กระทำเจตนาสุจริต องค์การบริหารส่วนตำบลโพนงาม จะปกปิดชื่อ ที่อยู่ หรือข้อมูลใด ๆ ที่สามารถระบุตัวผู้ร้องเรียนหรือผู้ให้ข้อมูล และเก็บรักษาข้อมูลของผู้ร้องเรียนและผู้ให้ข้อมูลไว้เป็นความลับ โดยจำกัดเฉพาะผู้ที่มีหน้าที่รับผิดชอบในการดาเนินการตรวจสอบเรื่องร้องเรียนเท่านั้น ที่สามารถเข้าถึงข้อมูลดังกล่าวได้ เพื่อเป็นการคุ้มครองผู้แจ้งเบาะแสหรือผู้ร้องเรียน พยาน และบุคคลที่ให้ข้อมูลในการสืบสวนหรือหาข้อเท็จจริงไม่ให้ได้รับความเดือดร้อนอันตรายใดหรือความไม่ชอบธรรมอันใดอันเกิดมาจากการแจ้งเบาะแส ร้องเรียน การเป็นพยานหรือให้ข้อมูล โดยขอให้ผู้ร้องเรียนส่งเรื่องร้องเรียนมายังนายกองค์การบริหารส่วนตำบลโพนงามโดยตรง

/ทั้งนี้ผู้ได้รับ.......

-3-

ทั้งนี้ ผู้ได้รับข้อมูลจากการปฏิบัติหน้าที่ ที่เกี่ยวข้องกับเรื่องการร้องเรียน มีหน้าที่เก็บรักษาข้อมูล ข้อร้องเรียนและเอกสารหลักฐานของผู้ร้องเรียนและผู้ให้ข้อมูลไว้เป็นความลับ ห้ามเปิดเผยข้อมูลแก่บุคคลอื่นที่ไม่มีหน้าที่เกี่ยวข้อง เว้นแต่เป็นการเปิดเผยหน้าที่ที่กฎหมายกำหนด

๑๐. ขั้นตอนการดาเนินการสืบสวนและบทลงโทษ

๑๐.1 เมื่อได้รับการแจ้งเบาะแสประธานคณะกรรมการตรวจสอบจะเป็น ผู้กลั่นกรองสืบสวนข้อเท็จจริง

๑๐.2 ระหว่างการสืบสวนข้อเท็จจริงประธานคณะกรรมการตรวจสอบหรืออาจจะมอบหมายให้ตัวแทน (คณะกรรมการบริหาร) แจ้งผลความคืบหน้าเป็นระยะให้ผู้แจ้งเบาะแสหรือผู้ร้องเรียนได้ทราบโดยกำหนด ระยะเวลาในการสอบสวนข้อเท็จจริงจนถึงพิจารณาเสร็จสิ้นภายใน 30 วันและสามารถขยายเวลาการสืบสวน ข้อเท็จจริงและพิจารณาจนเสร็จสิ้นได้อีกไม่เกิน 30 วัน

๑๐.3 หากการสืบสวนข้อเท็จจริงแล้วพบว่าข้อมูลหรือหลักฐานที่มีมีเหตุอันควรเชื่อได้ว่าผู้ที่ถูกกล่าวหาได้ กระทำการทุจริตและคอร์รัปชั่นจริง องค์การบริหารส่วนตำบลโพนงาม จะให้สิทธิผู้ถูกกล่าวหาได้รับทราบข้อกล่าวหาและให้สิทธิผู้ถูกกล่าวหาพิสูจน์ตนเองโดยการหาข้อมูลหรือหลักฐานเพิ่มเติมที่แสดงให้เห็นว่าตนเองไม่มีส่วนเกี่ยวข้องกับการกระทำอันทุจริตและคอร์รัปชั่นตาม ที่ได้ถูกกล่าวหา

๑๐.4 หากผู้ถูกกล่าวหาได้กระทำการทุจริตและคอร์รัปชั่นจริงการทุจริต และคอร์รัปชั่นนั้นถือว่าเป็นการกระทำผิดต่อนโยบายต่อต้านการคอร์รัปชั่นของ องค์การบริหารส่วนตำบลโพนงาม ผู้ถูกกล่าวหาจะต้องได้รับการพิจารณาโทษทาง วินัยตามระเบียบที่ได้กำหนดไว้และหากการกระทำทุจริตและคอร์รัปชั่นนั้นผิดกฎหมายผู้กระทำผิดอาจจะต้อง ได้รับโทษทางกฎหมายทั้งนี้โทษทางวินัยตามระเบียบของทางราชการ

๑๐.5 การร้องเรียนโดยไม่สุจริตหรือผิดช่องทางการแจ้งเรื่องร้องเรียนแจ้งเบาะแสให้ถ้อยคำหรือให้ข้อมูล ใดๆถ้าพิสูจน์ได้ว่ากระทำโดยไม่สุจริตหรือทำผิดช่องทางถ้าเป็นพนักงานหรือเจ้าหน้าที่ขององค์การบริหารส่วนตำบล บุคคลนั้นจะ ได้รับโทษทางวินัยตามมาตรฐานโทษด้วยแต่หากเป็นบุคคลภายนอกและเทศบาลได้รับความเสียหาย องค์การบริหารส่วนตำบลจะพิจารณาดาเนินคดีกับบุคคลนั้นๆด้วย

1๑. การเผยแพร่นโยบายต่อต้านการทุจริต และคอร์รัปชั่น เพื่อให้ทุกคนในองค์การบริหารส่วนตำบลโพนงาม และประชาชนได้รับทราบเจตนารมณ์การป้องกันและต่อต้านการคอร์รัปชั่น องค์การบริหารส่วนตำบลโพนงาม ได้ดาเนินการ ดังต่อไปนี้

1๑.1 ติดประกาศเจตนารมณ์การป้องกันและต่อต้านการคอร์รัปชั่น ให้ทุกคนในองค์การได้รับ5 ทราบ

1๑.2 เผยแพร่เจตนารมณ์การป้องกันและต่อต้านการคอร์รัปชั่นผ่านช่องทาง การสื่อสารขององค์การบริหารส่วนตำบลโพนงาม อาทิ ทางเว็บไซต์ www.phonngamsakon.go.th และบอร์ดประชาสัมพันธ์ขององค์การบริหารส่วนตำบลโพนงาม

ทั้งนี้ ตั้งแต่บัดนี้เป็นต้นไป

ประกาศ ณ วันที่ 8 เดือน มกราคม พ.ศ.2561



(นายพนม บุญชาญ)

นายกองค์การบริหารส่วนตำบลโพนงาม